Ropažu iela (Rīga)
Šis raksts ir par ielu Rīgā. Par citām jēdziena Ropažu iela nozīmēm skatīt nozīmju atdalīšanas lapu. Ropažu iela ir Rīgas iela Vidzemes priekšpilsētas Teikas apkaimē. Ropažu iela sākas no krustojuma ar Gustava Zemgala gatvi un beidzas pie krustojuma ar Brīvības gatvi, tā iet paralēli Brīvības gatvei. Ropažu iela ir vienvirziena iela, pa to var braukt tikai Centra virzienā, izņemot atsevišķo brauktuvi pāra numuru ielas pusē tās sākumā (līdz Lēdmanes ielai). Ropažu ielai ir divas braukšanas joslas. Kopējais ielas garums ir 2617 metri. No 1961. līdz 1990. gadam ielas nosaukums bija Jurija Gagarina iela.